
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

502. Τροχοχοίητη ναι τυμχλήρωση των Πατάξεων του 
Π.Δ. 1123/1980 «περί ορισμού του περιεχομένου 
χ»ι του χρόνου ενάρξεως της προαιρετικής εφαρμογής 
του Γενικού Λογιττικοό Σχεϊιου».1 

ΑΠΟΦΑΣΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

99. Μέτα&ολή της τύν·3«σης τον Κυβερνητικού Συμβου¬ 
λίου.2 

100. Τροποποίηση των αρι-3·. 229/23.10.1981, 23/11.3. 

1983 και 33/8.3.1984 πράξεων του Γπουργικοό 
Σΐιιιβουλίου. ..3 

ΑΠΟΦΑΣΕΙΣ 

Σύσταση Γπαεπίΐροπής Συναλλάγματος επι εισαγω¬ 
γών καί εξαγωγών.4 


ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 502 


(1) 


Τροποποίηση και συμπλήρωση των διατάξεων του Π.Δ 
1123/1980 «περί ορισμού του περιεχομένου και του 
χρόνου ενάρξεως της προαιρετικής εφαρμογής του Γε¬ 
νικού Λογιστικού Σχεδίου». 

ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παραγράφου 2-β του άρθρου 49 
του νόμου 1041/1980 «περί αυξήσεως των αποδοχών των 
Δημοσίων εν γένει υπαλλήλων, πολίτικων, στρατιωτικών 
και υπαλλήλων Ν.Π.Δ.Δ., ρυθμίσεως συναφών θεμάτων, 
τροποποιήσεως και συμπληρώσεως φορολογικών και άλ¬ 
λων τινών διατάξεων και καθιερωσεως του 1 ενικού Λογι¬ 
στικού Σχεδίου» (ΦΕΚ Λ 75/2.4.1980). 

, 2. Τις διατάξεις του άρθρου 3 του Π.Δ. 574/1982 που 
*χει τίτλο «Ανακατανομή των αρμοδιοτήτων των Ιπουρ- 

γείων» (ΦΕΚ Α 104/30.8.1982). 

3. Την από 23 Μαΐου 1984 γνωμοδότηση της Ομάδάς 
Εργασίας της παραγράφου 1 του άρθρου 49 του παραπαν ω 

6 4° υ Την 584/29 Σεπτεμβρίου 1984 γνωμοδότηση του Συμ¬ 
βουλίου της Επικρατείας, έπειτα από πρόταση των Τπουρ- 
ών Εθνικής Οικονομίας, Οικονομικών και Εμπορίου, απο¬ 
φασίζουμε : 


Άρθρο μόνο. 

Τροποποιήσεις και συμπληρώσεις των διατάξεων 

του Π.Δ. 1123/1980 (ΦΕΚ Α’ 283/15.2.1980) 

Οι διατάξεις του Π.Δ. 1123/1980 τροποποιούνται και 
συμπληρώνονται ως εξής : 

1. Στο κεφάλαιο 1.1 του πρώτου μέρους του άρθρου 1 
προσθέτεται νέα παράγραφος, ως εξής : 

«1.103 Γενικές αρχές τηρήσεως των λογαριασμών 

1. Για την ενημέρωση των λογαριασμών ισχύει η βα¬ 
σική αρχή της υπάρξεως παραστατικού (δικαιολογητικού), 
δηλαδή αποδεικτικού πραγματοποιήσεως του εξόδου, του 
εσόδου, της εισπράξεως ^πληρωμής, όπως π.χ. τιμο¬ 
λογίου, πιστωτικού σημειώματος, δελτίου λιανικής πωλή- 
σεως, αποδείξεως παροχής υπηρεσιών ή αποδείξεως επαγ¬ 
γελματικής δαπάνης, που προβλέπεται σε κάθε περίπτωση. 
Με βάση τα δικαιολογητικά αυτά λογιστικοποιούνται τα 
έξοδα και τα έσοδα. Απόκλιση από τη βασική αυτή αρχή 
επιτρέπεται στις υποπεριπτώσεις που αναφέρονται στην πε- 
ρίπτ. 3 της παρ. 5.1.600. 

2. Στους αναλυτικούς λογαριασμούς της τελευταίας βαθ¬ 
μίδας καταχωρούνται και τα εξής τουλάχιστο στοιχεία : 

α) Ο αύξοντας αριθμός του παραστατικού, με το οποίο 
γίνεται η λογιστικοποίηση και καταχώριση στο λογαριασμό 
αυτό του σχετικού ποσού. 

β) Σύντομη αιτιολογία για κάθε εγγραφή, δηλαδή για 
κάθε ποσό που καταχωρείται στη χρέωση ή την πίστωση 
του λογαριασμού. 

3. Για τους αναλυτικούς λογαριασμούς της τελευταίας 
βαθμίδας της γενικής λογιστικής και των λογαριασμών τά- 
ξεως είναι υποχρεωτική η τήρηση αναλυτικών μερίδων σε 
καρτέλλες ή με οποιοδήποτε άλλο τρόπο. Γ ια τους ίδιους 
λογαριασμούς της αναλυτικής λογιστικής ισχύουν όσα ορί¬ 
ζονται στην περίπτωση 7 της παρ. 5.210. 

4. Παρέχεται η ευχέρεια στις οικονομικές μονάδες να 
ενημερώνουν τους λογαριασμούς της προτελευταίας βαθμί¬ 
δας (περιληπτικούς) μόνο με τη συνολική κίνηση, τόσο της 
χρεώσεως όσο και της πιστώσεως, των αντίστοιχων λογα¬ 
ριασμών τους της τελευταίας βαθμίδας (αναλυτικών) με 
την προϋπόθεση ότι η ενημέρωση αυτή θα γίνεται, κατά 
οποιοδήποτε τρόπο, τουλάχιστο στο τέλος κάθε μήνα». 

2. Στην τέταρτη (4η) ομάδα του διαγράμματος &αρ- 
θρώσεως του σχεδίου λογαριασμών της παρ. 1.205 του 
άρθρου 1 ο τίτλος του λογαριασμού 41 τροποποιείτοιι,,Μις 

εξής : 

41. Αποθεματικά - Διαφορές Αναπροσαρμογής - Επιχο - 
ρηγήσεις Επενδύσεων 










2142 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


3. Ο υπολογαριασμός 16.15 «συναλλαγματικές διαφορές 
από πιστώσεις και δάνεια για κτήσεις πάγιων στοιχείων» 
του πρωτοβάθμιου λογαριασμού 16 της πρώτης ομάδας του 
σχεδίου λογαριασμών της παρ. 2.1.1 του άρθρου 1 ανα¬ 
πτύσσεται υποχρεωτικά κατά πίστωση ή δάνειο. 

4. Διαγράφονται οι τίτλοι των λογαριασμών 16.99.15 
«αποσβεσμένες συναλλαγματικές διάφορέ: από πιστώσεις 
και δάνεια για κτήσεις πάγιων στοιχείων» της παρ. 2.1.1 
του άρθρου 1, 66.05.15 «αποσβέσεις συναλλαγματικών δια¬ 
φορών από πιστώσεις και δάνεια για κτήσεις πάγιων στοι¬ 
χείων» της παρ. 2.1.6 του άρθρου 1 και 85.05.15 «απο¬ 
σβέσεις συναλλαγματικών διαφορών από πιστώσεις και δά¬ 
νεια για κτήσεις πάγιων στοιχείων» της παρ. 2.1.8 του 
άρθρου 1. 

5. Ο τίτλος του πρωτοβάθμιου λογαριασμού 41 της 
παρ. 2.1.4 του άρθρου 1 τροποποιείται ως εξής : 

41. Αποθεματικά - Διαφορές Αναπροσαρμογής - Επιχο¬ 
ρηγήσεις επενδύσεων. 

6. Ο λογαριασμός 41.10 της παρ. 2.1.4 του άρθρου 1 
συμπληρώνεται ως εξής : 

41.10 Επιχορηγήσεις πάγιων επενδύσεων 
41.10.00 
01 

Ανάπτυξη σύμφωνα με τις ανάγκες κάθε οικονομικής 
μονάδας 

99 

7. Οι υπολογαριασμοί 44.00 «προβλέψεις για αποζη¬ 
μίωση προσωπικού λόγω εξόδου από την υπηρεσία» και 
44.09 «λοιπές προβλέψεις εκμεταλλεύσεως» του λογαρια¬ 
σμού 44 του σχεδίου λογαριασμών της παρ. 2.1.4 του άρ¬ 
θρου 1, τροποποιούνται ως εξής : 

44.00 «Προβλυέψεις για αποζημίωση προσωπικού λόγω ε¬ 
ξόδου από την υπηρεσία» 

44.00.00 Σχηματισμένες προβλέψεις 
Ανάπτυξη σύμφωνα με τις ανάγκες κάθε μονάδας, με 
διάκριση των προβλέψεων για αποζημίωση προσωπικού, 
σε προβλέψεις για το έμμισθο προσωπικό και σε προβλέ¬ 
ψεις για το ημερομίσθιο προσωπικό. 

44.00.01 Χρησιμοποιημένες προβλέψεις 

Ανάπτυξη αντίστοιχη του λογαριασμού 44.00.00 
44.01 


44.09 Λοιπές προβλέψεις εκμεταλλεύσεως 
44.09.00 Σχηματισμένες προβλέψεις 
Ανάπτυξη σύμφωνα με τις ανάγκες κάθε οικονομικής 
μονάδας 

44.09.01 Χρησιμοποιημένες προβλέψεις 
Ανάπτυξη αντίστοιχη του λογαριασμού 44.09.00. 

8. Στον πρωτοβάθμιο λογαριασμό 44 της τέταρτης (4ης) 
ομάδας του σχεδίου λογαριασμών της παρ. 2.1.4 του άρ¬ 
θρου 1 προσθέτονται οι ακόλουθοι νέοι υπολογαριασμοί: 

44.14 Προβλέψεις για συναλλαγματικές διαφορές από απο¬ 
τίμηση απαιτήσεων και λοιπών υποχρεώσεων 

44.14.00 

01 

Ανάπτυξη κατά ξένο νόμισμα 

99 

44.15 Προβλέψεις για συναλλαγματικές διαφορές από πι¬ 
στώσεις και δάνεια για κτήσεις πάγιων στοιχείων 

44.15.00 

44.15.01 

Ανάπτυξη κατά πίστωση ή δάνειο 

99 

9. Οι υπολογαριασμοί 60.00.04 «αποδοχές επίσημων αρ¬ 
γιών» και 60.05 «αποζημιώσεις απολύσεως ή εξόδου από 
την υπηρεσία» του λογαριασμού 60 του σχεδίου λογαρια¬ 
σμών της παρ. 2.1.6 του άρθρου 1 γίνονται προαιρετικοί 
(χωρίς υπογράμμιση), ως εξής: 

60.00.04 Αποδοχές επίσημων αργιών 
60.05 Αποζημιώσεις απολύσεως ή εξόδου από την υπηρεσία 
60.05.00 Αποζημιώσεις απολύσεως ή εξόδου από την 
υπηρεσία έμμισθου προσωπικού 


60.05.01 Αποζημιώσεις απολύσεως ή εξόδου από την 
υπηρεσία ημερομίσθιου προσωπικού. 

10. Ο λογαριασμός 81.01.05 της παρ. 2.1.8 του άρ¬ 
θρου 1 συμπληρώνεται ως εξής : 

81.01.05 Αναλογούσες στη χρήση επιχορηγήσεις πάγιων 
επενδύσεων 

11. Γίνεται αντικατάσταση των διατάξεων της περιπτ. 
17 της παρ. 2.2.110 του άρθρου 1, ως εξής : 

«17. Στο λογαριασμό 16.15 «συναλλαγματικές διαφορές 
από πιστώσεις και δάνεια για κτήσεις πάγιων στοιχείων» 
παρ ακολουθούνται σε υπολογαριασμούς κατά πίστωση ή δά¬ 
νειο οι συναλλαγματικές διαφορές που προκύπτουν κατά 
την πληρωμή ή την αποτίμηση σε δραχμές των πιστώσεων 
ή δανείων σε ξένο νόμισμα, που συνάπτονται ειδικά και 
μόνο για την αγορά, κατασκευή ή εγκατάσταση πάγιων 
στοιχείων της οικονομικής μονάδας, σύμφωνα με όσα ορί¬ 
ζονται στην παρακάτω περίπτωση 23». 

12. Γίνεται αντικατάσταση των διατάξεων της περιπτ. 
23 της πχρ. 2.2.110 του άρθρου 1, ως εξής : 

«23. Τα έξοδα των λογαριασμών 16.10, 16.12, 16.13, 
16.14, 16.17, 16.18 και 16.19 αποσβένονται είτε εφάπαξ 
κατά το έτος πραγματοποιήσεώς τους, είτε τμηματικά και 
ισόποσα μέσα σε μία πενταετία. 

Οι χρεωστικές συναλλαγματικές διαφορές του λογαρια¬ 
σμού 16.15, κατά πίστωση ή δάνειο, έπειτα από συμψη¬ 
φισμό τυχόν πιστωτικών που μεταφέρονται από τον οικείο 
υπολογαριασμό του 44.15 «προβλέψεις για συναλλαγμα¬ 
τικές διαφορές από πιστώσεις και δάνεια για κτήσεις πά¬ 
γιων στοιχείων», αποσβένονται τμηματικά ανάλογα με τίαν 
υπόλοιπη κανονική χρονική διάρκεια της πιστώσεως ή του 
δανείου ως εξής : 

Στο τέλος της κλειόμενης χρήσεως μεταφέρεται από τον 
οικείο κατά πίστωση ή δάνειο υπολογαριασμό του 16.15 
στο λογαριασμό 81.00.04 «συναλλαγματικές διαφορές» πο¬ 
σό ίσο με το πηλίκον της διαιρέσεως του χρεωστικού υπο¬ 
λοίπου του οικείου υπολογαριασμού του 16.15 με τον αριθμό 
των ετών από τη λήξη της χρήσεως αυτής μέχρι τη λήξη 
της αντίστοιχης πιστώσεως ή του αντίστοιχου δανείου. Για 
τον προσδιορισμό του πηλίκου της παραγράφου αυτής χρο¬ 
νική περίοδος μικρότερη από δώδεκα μήνες λογίζεται ως 
περίοδος ενός έτους. 

Σε περίπτωση που από την ημερομηνία χορηγήσεως της 
πιστώσεως ή του δανείου μέχρι την ημερομηνία ενάρξεως 
της παραγωγικής λειτουργίας των χρηματοδοτούμενων πά¬ 
γιων στοιχείων μεσολαβεί κατασκευαστική περίοδος, η 
τμηματική μεταφορά του χρεωστικού υπολοίπου του οι¬ 
κείου υπολογαριασμού του 16.15 αρχίζει από τη χρήση 
μέσα στην οποία λήγει η κατασκευαστική περίοδος ή δια. 
κόπτεται, για οποιοδήποτε λόγο, η κατασκευή του έργου _ 

Σε περίπτωση ληξιπρόθεσμων πιστώσεων ή δανείων, 
κατά το όλο ή μέρος αυτών, τα χρεωστικά υπόλοιπα των 
οικείων υπολογαριασμών του 16.15, που αντιστοιχούν στο 
ληξιπρόθεσμο μέρος, μεταφέρονται στο λογαριασμό 81.00.04 
στο τέλος της χρήσεως μέσα στην οποία οι αντίστοιχες 
πιστώσεις ή τα αντίστοιχα δάνεια έγιναν ληξιπρόθεσμα. 

Οι πιστωτικές συναλλαγματικές διαφορές του λογαρια* 
σμού 16.15, κατά πίστωση ή δάνειο, στο τέλος της χρή¬ 
σεως, μειώνουν τις χρεωστικές ή, στο μέτρο που δεν υ¬ 
πάρχουν χρεωστικές, μεταφέρονται σε αντίστοιχο κατά πί¬ 
στωση ή δάνειο υπολογαριασμό του 44.15. Από τον τε¬ 
λευταίο αυτό λογαριασμό, κατά το κλείσιμο του ισολογι¬ 
σμού, μεταφέρεται στο λογαριασμό 81.01.04 «συναλλαγ¬ 
ματικές διαφορές» το μέρος εκείνο που αντιστοιχεί στο 
ποσό των πιστώσεων ή δανείων που πληρώθηκε μέσα στην 
κλειόμενη χρήση. 

Οι διαφορές εκδόσεως και εξοφλήσεως ομολογιών του 
λογαριασμού 16.16 αποσβένονται με τμηματικές ισόποσες 
δόσεις μέχρι την λήξη της προθεσμίας εξοφλήσεως του 
ομολογιακού δανείου». 

13. Γίνεται αντικατάσταση των διατάξεων της περιπτ. 
10 της παρ. 2.2.112 του άρθρου 1, ως εξής : 


«10. Για την εφαρμογή του Γενικού Λογιστικού Σχεδίου 
και των Κλαδικών Λογιστικών Σχεδίων, συνδεμένες επι¬ 
χειρήσεις είναι οι ακόλουθες : 

α) Οι επιχειρήσεις εκείνες μεταξύ των οποίων υπάρχει 
σχέση μητρικής προς θυγατρική. Στην περίπτωση που υ¬ 
πάρχει η σχέση αυτή, η θυγατρική επιχείρηση είναι συνδε¬ 
μένη με τη μητρική και η μητρική είναι συνδεμένη με τη 
θυγατρική. 

Σχέση μητρικής επιχειρήσεως προς θυγατρική υπάρχει 
όταν μία επιχείρηση (μητρική) : 


Έχει την πλειοψηφία του κεφαλαίου ή των δικαιωμάτων 
ψήφου μιάς άλλης επιχειρήσεως (θυγατρικής), έστω και 
αν η πλειοψηφία αυτή σχηματίζεται ύστερα από συνυπολο- 
γισμό των τίτλων και δικαιωμάτων που κατέχονται από 
τρίτους για λογαριασμό της μητρικής επιχειρήσεως ή έχει 
αποκτηθεί ύστερα από συμφωνία με άλλο μέτοχο ή εταίρο 
της θυγατρικής αυτής επιχειρήσεως, η 

συμμετέχει στο κεφάλαιο μιάς άλλης επιχειρήσεως και 
έχει το δικαίωμα, είτε άμεσα, είτε μέσω τρίτων, να διο¬ 
ρίζει ή να παύει την πλειοψηφία των μελών των οργάνων 
διοικήσεως της επιχειρήσεως αυτής (θυγατρικής), η 
ασκεί δεσπόζουσα επιρροή σε μια άλλη επιχείρηση (θυγα¬ 
τρική). 

Δεσπόζουσα επιρροή υπάρχει όταν η μητρική επιχείρηση 
διαθέτει, άμεσα ή έμμεσα, τουλάχιστο το 20 % του κε¬ 
φαλαίου ή των δικαιωμάτων ψήφου της θυγατρικής και 
ασκεί κυριαρχική επιρροή στη διοίκηση η τη λειτουργία της 
τελευταίας. 

Για τον υπολογισμό της παραπάνω πλειοψηφιας του κε¬ 
φαλαίου νή των δικαιωμάτων ψήφου, στο ποσοστο της συμ¬ 
μετοχής της μητρικής επιχειρήσεως σε μια άλλη επιχεί¬ 
ρηση προσθέτονται και τα ποσοστά του κεφαλαίου η των 
δικαιωμάτων ψήφου της άλλης αυτής επιχειρήσεως, που 
κατέχονται από άλλη ή άλλες θυγατρικές επιχειρήσεις. 

β) Οι συνδεμένες επιχειρήσεις της προηγούμενης περι- 
πτώσεως 10-α και κάθε μία από τις θυγατρικές η τις θυ¬ 
γατρικές των θυγατρικών των συνδεμένων αυτών επι¬ 
χειρήσεων. ' 

γ) Οι θυγατρικές επιχειρήσεις των προηγουμένων περι¬ 
πτώσεων 10-α και 10-β, άσχετα αν μεταξύ τους δεν υπάρχει 
απευθείας δεσμός συμμετοχής. 

Στους λογαριασμούς 18.02 και 18.03 παρακολουθουν- 
ται οι μακροπρόθεσμες απαιτήσεις κατά συνδεμένων επι¬ 
χειρήσεων των παραπάνω περιπτώσεων 10-α, 10-β και 10-γ. 

Στους λογαριασμούς 18.04 και 18.05 παρακολουθουν- 
ται οι μακροπρόθεσμες απαιτήσεις κατά των λοιπών επι¬ 
χειρήσεων στις οποίες η οικονομική μονάδα εχει συμμετο¬ 
χικό ενδιαφέρον λόγω του ότι διαθέτει συμμετοχές της 
φύσεως του λογαριασμού 18.01». 


14. Γίνεται αντικατάσταση των διατάξεων του δευτέ¬ 
ρου εδάφιου της περιπτ. 5 της παρ. 2.2.302 του άρθρου 1, 

ως εξής: , 

«Η απεικόνιση σε δραχμές των γραμματίων εισπρακτέων 
σε ξένο νόμισμα γίνεται με βάση την επίσημη τιμή του 
ξένου συναλλάγματος (τιμή αγοράς της 1 ραπεζας της 
Ελλάδος) της ημέρας που αυτά περιέρχονται στην οικονο¬ 
μική μονάδα. Οι συναλλαγματικές διαφορές που προκύ¬ 
πτουν μεταξύ της δραχμικής αξίας με την οποία ένα γραμ¬ 
μάτιο απεικονίζεται στα βιβλία και της αξίας που τελικά 
εισπράττεται, καταχωρούνται σε χρέωση η πίστωση τω 
λογαριασμών 81.00.04 ή 81.01.04 αναλογα με την περί¬ 
πτωση. Οι συναλλαγματικές διαφορές που προκύπτουν 
κατά την αποτίμηση, στο τέλος της χρησεως, των ΪΡ*^“ 
τίων σε ξένο νόμισμα, αντιμετωπίζονται σύμφωνα με οσ 

ορίζονται στην παρ. 2.3.2». 

15. Γίνεται αντικατάσταση των διατάξεων της περιπτ. 

Π Τ - , η Τίι1> «θρου 1, ως έξης: 


«13. Στο λογαριασμό 34.25 «ίδιες μετοχές» παρακο- 
λουθούνται οι μετοχές εκδόσεως της εταιρείας, στις περι- 
ττωηις εκείνες που επιτρέτετα: από τη νομο-δεσία η από¬ 
κτησή τους. 

Ο λογαρια - μός 34.25 εμφανίζεται στον ισολογισμό 
στην κατηγορία ΔΙΙΙ «χρεόγραφα» του ενεργητικού του 
υποδείγματος της παρ. 4.1.103, όταν σχηματίζεται στο 
τέλος της χρήσεως απόθεματικό ισόποσο με την αξία κτή¬ 
σεως των ίδιων μετοχών. 

Αν δεν υπάρχουν κέρδη, για σχηματισμό του παραπάνω 
αποθεματικού, ο λογαριασμός 34.25 εμφανίζεται στο πα¬ 
θητικό του ισολογισμού αραιρετικά από το άθροισμα των 
ιδίων κεφαλαίων». 

16. Ο Τίτλος της παρ. 2.2.402 του άρθρου 1 συμπλη¬ 
ρώνεται ως εξής: 

«2.2.402 Λογαριασμός 41 «ΑποΟεματικά - Διαφορές 
αναπροσαρμογής - Επιχορηγήσεις επενδύσεων». 

17. Στην περιπτ. 8 της παρ. 2.2.402 του άρθρου 1 προ- 
σθέτεται νέα υποπερίπτωση ζ, ως εξής: 

«ζ. Ο λογαριασμός 41.10 «επιχορηγήσεις πάγιων επεν¬ 
δύσεων» πιστώνεται με τις χορηγούμενες επιχορηγήσεις 
για τη χρηματοδότηση πάγιων στοιχείων της οικονομικής 
μονάδας, με χρέωση του οικείου λογαριασμού του ενεργητι¬ 
κού (λογαριασμός τρίτων ή λογαριασμός ταμιακών δια¬ 
θεσίμων). 

Στο τέλος της χρήσεως, από το λογαριασμό 41.10 μετα- 
φέρεται στο λογαριασμό 81.01.05 «αναλογούσες στη χρή¬ 
ση επιχορηγήσεις πάγιων επενδύσεων» ποσό ίσο με τις 
τακτικές και τις πρόσθετες αποσβέσεις πάγιων στοιχείων 
των λογαριασμών 66 και 85, που αναλογούν στην αξία των 
αποσβέσιμων πάγιων στοιχείων που χρηματοδοτήθηκε 
από τις πιο πάνω επιχορηγήσεις. 

Σε περίπτωση εκποιήσεως, καταστροφής ή αχρηστεύ- 
σεως οποιουδήποτε πάγιου στοιχείου που χρηματοδοτή¬ 
θηκε από τις παραπάνω επιχορηγήσεις, από το λογαριασμό 
41.10 μεταφέρεται στην πίστωση του οικείου λογαριασμού 
του πάγιου στοιχείου το υπόλοιπο της επιχορηγήσεως που 
αφορά το στοιχείο αυτό. 

Σε περίπτωση που οι επιχορηγήσεις παραχωρούνται 
στις οικονομικές μονάδες με όρους ή δεσμεύσεις που θέ- 
τονται από τις αρχές ή τους οργανισμούς που τις παραχω¬ 
ρούν, οι λογιστικοί χειρισμοί προσαρμόζονται στο νομικό 
πλαίσιο, το οποίο διέπει κάθε επιχορήγηση. Έτσι, π.χ. 
σε περίπτωση που οι επιχορηγήσεις χαρακτηρίζονται ως 
αφορολόγητα αποθεματικά, με χρέωση του οικείου λογα¬ 
ριασμού του ενεργητικού (λογαριασμός τρίτων η λογα¬ 
ριασμός ταμιακών διαθεσίμων), πιστώνεται ο οικείος υπο- 
λογαριασμός του 41.08. «αφορολόγητα αποθεματικά ειδι¬ 
κών διατάξεων νόμων», χωρίς στο τέλος κάθε χρησεως, 
να γίνεται μεταφορά των επιχορηγήσεων στο λογαριασμό 
81.01.05». 

18. Στην υποπερίπτωση β της περιπτ. 5 της παρ. 2.2.405 
του άρθρου 1 προσθέτεται το εξής νέο εδάφιο: 

«Για τα έξοδα που είχαν σχηματιστεί προβλέψεις σε 
προηγούμενες χρήσεις, τα οποία πραγματοποιούνται στην 
τρέχουσα χρήση, παρέχεται η ευχέρεια στις οικονομικές 
μονάδες, αντί να τα καταχωρούν στους οικείους λογαρια¬ 
σμούς εξόδων της ομάδας 6, να τα καταχωρούν στους οι¬ 
κείους υπολογαριασμούς των λογαριασμών 44.00-44.09 
με τον τίτλο «χρησιμοποιημένες προβλέψεις». Στην περί¬ 
πτωση που γίνεται χρήση της δυνητικής αυτής ευχέρειας, 
μετά από κάθε καταχώρηση εξόδων αυτής της μορφής, 
γίνονται υποχρεωτικά τα εξής: 

Από τις σχηματισμένες προβλέψεις μεταφέρονται, με 
χρέωση των οικείων υπολογαριασμών των 44.00-44.09 
με τον τίτλο «σχηματισμένες προβλέψεις» στην πίστωση του 
λογαριασμού 78.05 «χρησιμοποιημένες προβλέψεις προς 
κάλυψη εξόδων εκμεταλλεύσεως», οι τυχόν πιστωτικές δια» 
φορές που προκύπτουν από τη σύγκριση των σχηματισμέ¬ 
νων και των χρησιμοποιημένων προβλέψεων για κάθε πε¬ 
ρίπτωση καταχωρήσεως. 

Σχηματίζονται συμπληρωματικές προβλέψεις εκμεταλ- 
λεύσεως, με χρέωση των οικείων υπολογαριασμών του 68 
και πίστωση των οικείων υπολογαριασμών των 44.00 - 
44.09 με τον τίτλο «σχηματισμένες προβλέψεις», για τις τυ¬ 
χόν χρεωστικές διαφορές που προκύπτουν από τη σύγκριση 
των σχηματισμένων και των χρησιμοποιημένων προβλέψεων 
για κάθε περίπτωση καταχωρήσεως. 

Στό τέλος κάθε χρήσεως, τα χρεωστικά υπόλοιπα των 
οικείων υπολογαριασμών των λογαριασμών 44.00 - 44.09, 
με τον τίτλο «χρησιμοποιημένες προβλέψεις» μεταφέρονται 
στούς οικείους υπολογαριασμούς των ίδιων λογαριασμών 
με τον τίτλο «σχηματισμένες προβλέψεις». 

Η παραπάνω δυνητική ευχέρεια δεν ισχύει στην περίπτωση 
της ζημίας από εκποίηση συμμετοχών σε λοιπές, εκτός 
αϊτό Α.Ε., οικονομικές μονάδες, για την οποία ισχύουν πάν¬ 
τοτε όσα ορίζονται στην παρακάτω υποπερίπτωση γ». 

19. Στην υποπερίπτωση στ της περιπτ. 5 της παρ. 2.2. 
405 του άρθρου 1 προσθέτονται τα εξής δύο νέα εδάφια : 

«Για τις προβλέψεις για συναλλαγματικές διαφορές του 
λογαριασμού 44.14, που προκύπτουν κατά την αποτίμηση 
των απαιτήσεων και των λοιπών υποχρεώσεων της παρ. 
2.3.2, ισχύουν όσα ορίζονται στην περιπτ. 4 της παρ. 2.3.2. 

Για τις προβλέψεις για συναλλαγματικές διαφορές του 
λογαριασμού 44.15, από πιστώσεις και δάνεια για κτήσεις 
πάγιων στοιχείων, ισχύουν όσα ορίζονται στην περιπτ. 23 
της παρ. 2.2.110». 

20. Γίνεται αντικατάσταση των διατάξεων της περιπτ. 
8 της παρ. 2.2.501 του άρθρου 1, ως εξής : 

«8. Οι συναλλαγματικές διαφορές που προκύπτουν όταν 
πληρώνονται υποχρεώσεις σε ξένο νόμισμα καταχωρούνται 
στο λογαριασμό 81.00.04, όταν είναι χρεωστικές, ή στο 
λογαριασμό 81.01.04, όταν είναι πιστωτικές, εφόσον δεν 
αφορούν κτήση πάγιων στοιχείων, ή στο λογαριασμό 16.15 
όταν αφορούν πάγια στοιχεία, με πίστωση ή χρέωση των 
οικείων λογαριασμοίν προμηθευτών σε ξένο νόμισμα, σύμ¬ 
φωνα με όσα ορίζονται στην παρ. 2.3.2. Οι συναλλαγματι¬ 
κές διαφορές που προκύπτουν κατά την αποτίμηση, στο 
τέλος της χρήσεως, των υποχρεώσεων σε ξένο νόμισμα, αντι¬ 
μετωπίζονται σύμφωνα με όσα ορίζονται στην παρ. 2.3.2». 

21. Στην περιπτ. 5 της παρ. 2.2.604 του άρθρου 1 προ- 
οίέτεται το εξής νέο εδάφιο : 

«Στην περίπτωση που η οικονομική μονάδα κάνει χρήση 
της δυνητικής ευχέρειας της περιπτ. 5 - β της παρ. 2.2.405 
εφαρμόζονται οι διατάξεις του δεύτερου εδαφίου της πε- 
ριπτώσεως αυτής (5 - β)». 

22. Γίνεται αντικατάσταση των διατάξεων του τρίτου 
εδάφιου της περιπτ. 2 της παρ. 2.2.804 του άρθρου 1, ως 
εξής : 

«Με την επιφύλαξη των σχετικών διατάξεων των περιπτ. 
17 και 23 της παρ. 2.2.110, για τις συναλλαγματικές δια¬ 
φορές που προκύπτουν κατά την αποτίμηση των απαιτήσεων 
και των λοιπών υποχρεώσεων της παρ. 2.3.2., καθώς και 
για εκείνες που προκύπτουν κατά την είσπραξη ή πληρωμή 
τους, ισχύουν όσα ορίζονται στην περιπτ. 4 της παρ. 2.3.2». 

23. Γίνεται αντικατάσταση των διατάξεων τη.; περιπτ. 4 
της παρ. 2.3.2. του άρθρου 1, ως εξής : 

«4. Με την επιφύλαξη των σχετικών διατάξεων των πε- 
ριπτ. 17 και 23 της παρ. 2.2.110, για τις συναλλαγματικές 
διαφορές που προκύπτουν κατά την αποτίμηση των απαιτή¬ 
σεων και των υποχρεώσεων σε ξένο νόμισμα των παραπάνω 
περιπτώσεων 1-3, ισχύουν τα ακόλουθα : 

α) Όταν προέρχονται από βραχυπρόθεσμες απαιτήσεις 
και υποχρεώσεις παρ ακολουθούνται σε κατηγορίες καπά ξένο 
νόμισμα, ως εξής : 


Καταχωρούνται σε ιδιαίτερους υπολογαριασμούς κατά 
ξένο νόμισμα, που έχουν τον τίτλο « προβλέψεις για συναλ¬ 
λαγματικές διαφορές από αποτίμηση βραχυπρόθεσμων 
απαιτήσεων και υποχρεώσεων» του λογαριασμού 44.14 
«προβλέψεις για συναλλαγματικές διαφορές από αποτίμηση 
απαιτήσεων και λοιπών υποχρεώσεων». 

Στο τέλος κάθε χρήσεως, τα υπόλοιπα των παραπάνω 
ειδικών υπολογαριασμών κατά ξένο νόμισμα αν είναι 
χρεωστικά μεταφέρονται στη χρέωση του λογαριασμού 
81.00.04 «συναλλαγματικές διαφορές», ενώ αν είναι πι¬ 
στωτικά παραμένουν και, μέσα στην επόμενη χρήση, με- 
ταφέρονται στην πίστωση του λογαριασμού 81.01.04 «συν¬ 
αλλαγματικές διαφορές». 

β) Όταν προέρχονται από μακροπρόθεσμες απαιτή¬ 
σεις και υποχρεώσεις παρακολουθούνται σε κατηγορίες 
κατά ξένο νόμισμα, ως εξής : 

Καταχωρούνται σε ιδιαίτερους υπολογαριασμούς κατά 
ξένο νόμισμα που έχουν τον τίτλο ((προβλέψεις για συναλ¬ 
λαγματικές διαφορές απο αποτίμηση μακροπρόθεσμων απαι¬ 
τήσεων και υποχρεώσεων», του λογαριασμού 44.14. 

Στο τέλος κάθε χρήσεως, τα χρεωστικά υπόλοιπα των 
παραπάνω ειδικών υπολογαριασμών κατά ξένο νόμισμα, 
μεταφέρονται στη χρέωση του λογαριασμού 81.00.04, 
από δε τα πιστωτικά υπόλοιπα των υπολογαριασμών αυτών 
μεταφέρεται στην πίστωση του λογαριασμού 81.01.04 
το μέρος εκείνο που αντιστοιχεί στις απαιτήσεις και στις 
υποχρεώσεις σε ξένο νόμισμα που εισπράχθηκαν ή πληρώ¬ 
θηκαν μέσα στη χρήση, εφόσον δεν προηγήθηκε η μεταφορά 
του μέρους αυτού κατά την είσπραξη η πληρωμή των σχε¬ 
τικών απαιτήσεων και υποχρεώσεων. Σε περίπτωση που 
προηγήθηκαν μερικοί συμψηφισμοί των πιστωτικών υπο¬ 
λοίπων των υπολογαριασμών του 44.14. με χρεωστικές 
συναλλαγματικές διαφορές, το μέρος που μεταφέρεται στην 
πίστωση του λογαριασμού 81.01.04 προσδιορίζεται κατ 
αναλογία με βάση τα αρχικά πιστωτικά υπόλοιπα και τα 
μετά τους συμψηφισμούς αντίστοιχα πιστωτικά υπόλοιπα 
των υπολογαριασμών του 44.14. 

Οι συναλλαγματικές διαφορές που προκύπτουν κατα 
την είσπραξη ή πληρωμή των απαιτήσεων και υποχρεώσεων 
των παραπάνω περιπτώσεων 1-3 καταχωρούνται απευθείας, 
οι χρεωστικές στη χρέωση του λογαριασμού 81.00.04 
και οι πιστωτικές στην πίστωση του λογαριασμού 81.01.04». 

24. Γίνεται αντικατάσταση των περιπτ. 2 και 6 της 
παρ. 4.1.100 του άρθρου 1, ως εξής : 

«2. Η κατάσταση του ισολογισμού καταχωρείται στο 
βιβλίο απογραφών και ισολογισμών των οικονομικών 
μονάδων, και, όπως ορίζεται στις παρ. 2.2.812 και 4.1.500, 
δημοσιεύεται μαζί με την κατάσταση του λογαριασμού 
αποτελεσμάτων χρήσεως, τον πίνακα διαθέσεως αποτελε¬ 
σμάτων και το προσάρτημά τους, σύμφωνα με τις διατάξεις 
της νομοθεσίας που ισχύει κάθε φορά». 

«6. Στην κατάσταση του ισολογισμού που καταχωρείται 
στο βιβλίο απογραφών και ισολογισμών των οικονομικών 
μονάδων, σε ιδιαίτερες στήλες απεικονίζεται χωριστά η 
δραχμική αξία των απαιτήσεων και υποχρεώσεων σε 
ξένα νομίσματα. Κατά τη δημοσίευση της καταστασεως 
αυτής, ο διαχωρισμός των αξιών σε δραχμές και ξένο 
νόμισμα είναι δυνατό να γίνεται με κάθετη διαταξη η 
να παραλείπεται». 

25. Στην παρ. 4.1.100 του άρθρου 1 προσθέτεται νέα 
περίπτωση 7, ως εξής : 

«7. Στην κατάσταση του ισολογισμού που καταχω¬ 
ρείτε: στο βιβλίο απογραφών και ισολογισμών των οικονομι¬ 
κών μονάδων, γ:α κάόε κονδύλι στο οποίο αντιστοιχεί αραβι¬ 
κός αριθμός γίνεται συσχέτηση με τον ή τους κωδικούς 
αριθμούς των αντίστοιχων λογαριασμών του σχεδίου λο¬ 
γαριασμών, όπως φαίνεται στο υπόδειγμα της παρ. 4.1.103. 
Κατά τη δημοσίευση της καταστάσεως αυτής οι κωδικοί 
αριθμοί συσχετίσεως είναι δυνατό να παραλείπονται». 



26 Γίνεται αντικατάσταση των διατάξεων της περιπτώ- 
σεως 3 της παρ. 4.1.102 του άρθρου 1, ως εξής : 

«3. ΛίΗί) Διαφορές αναπροσαρμογής - Επιχορηγήσεις 
επενδύσεων. Περιλαμβάνονται κατά κατηγορίες (1-3) οι 
διαφορές αναπροσαρμογής της αξίας στοιχείων του ενερ¬ 
γητικού και οι επιχορηγήσεις για τη χρηματοδότηση επεν¬ 
δύσεων του πάγιου ενεργητικού κατά το μέρος που τα αν¬ 
τίστοιχα στοιχεία δεν έχουν αποσβεστεί. Τα κονδύλια των 
κατηγοριών αυτών απεικονίζονται στους λογαριασμούς 41 06 
(κατηγορία 1), 41.07 (κατηγορία 2) και 41.10 (κατηγο- 
ρία ό)». 

27. 1 ίν-ται αντικατάσταση της γενικής κατηγορίας III 
«Διαφορές αναπροσαρμογής» του παθητικού του ισολογι¬ 
σμού τέλους χρήσεως του υποδείγματος της παρ. 4.1.103 
του άρθρου 1. : εξής : 

«III. Διάφορέ: αναπροσαρμογής - Επιχορηγήσεις Επεν¬ 
δύσεων 

41,06.1. Διάφορη από αναπροσαρμογή α¬ 
ξίας συμμετοχών χι χρεογράφων XXX 

41.07.2. Διαφορές από αναπροσαρμογή α¬ 
ξίας λοιπών περιουσιακών στοιχείων XXX 

41.10.3. Επιχορηγήσεις επενδύσεων πάγι¬ 
ου ενεργητικού XXX 

28. Γίνεται 


αντικατάσταση 
χ- 


XXX 

της περιπτ. 2 της 


XXX 

XXX 

XXX 

XXX 

παρ. 


4.1.200 του άρθρου 1, ως εξής 

«2. Η κατάσταση του λογαριασμού αποτελεσμάτων χρή¬ 
σεως καταχωρείται στο βιβλίο απογραφών και ισολογισμών 
των οικονομικών μονάδων και δημοσιεύεται υποχρεωτικά 
στο τέλος κάθε χρήσεως, όπως ορίζεται στην περιπτ. 2 
της παρ. 4.1.100». 

29. Στην παρ. 4.1.200 του άρθρου 1 προσθέτεται νέα 
περίπτωση 5, ως εξής : 

«5. Στην κατάσταση αποτελεσμάτων χρήσεως που κατα- 
χωρείτχι στο βιβλίο απογραφών και ισολογισμών των οι¬ 
κονομικών μονάδων, για κάθε κονδύλι γίνεται συσχέτιση 
με τον ή τους κωδικούς αριθμούς των αντίστοιχων λογα¬ 
ριασμών του σχεδίου λογαριασμών, όπως φαίνεται στο υπό¬ 
δειγμα της παρ. 4.1.202. Κατά τη δημοσίευση της κατα- 
στάσεως αυτής οι κωδικοί αριθμοί συσχετίσεως είναι δυ¬ 
νατό να παραλείπονται». 

30. Γίνεται αντικατάσταση της περιπτ. 2 της παρ. 
4.1.300 του άρθρου 1, ως εξής ^ 

«2. Ο πίνακας διαθέσεως αποτελεσμάτων καταχωρείται 
στο βιβλίο απογραφών και ισολογισμών των οικονομικών 
μονάδων και δημοσιεύεται-υποχρεωτικά, στο τέλος κάθε 
χρήσεως, όπως ορίζεται στην περιπτ. 2 της παρ. 4.1.100». 

31. Στην παρ. 4.1.300 του άρθρου 1 προσθέτεται νέα 
περίπτωση 5, ως εξής : 

«5. Στον πίνακα διαθέσεως αποτελεσμάτων που κατα- 
χωρείται στο βιβλίο απογραφών και ισολογισμών των οι¬ 
κονομικών μονάδων, για κάθε κονδύλι γίνεται συσχέτιση 
με τον ή τους κωδικούς αριθμούς των αντίστοιχων λογα¬ 
ριασμών του σχεδίου λογαριασμών, όπως φαίνεται στο 
υπόδειγμα της παρ. 4.1.302. Κατά τη δημοσίευση του πί¬ 
νακα αυτού οι κωδικοί αριθμοί συσχετίσεως είναι δυνατό 
να παραλείπονται». 

32. Στην παρ- 4.1.400 του άρθρου 1 προσθέτεται νέα 
περίπτωση 5, ως εξής ·' 

«5. Στην κατάσταση του λογαριασμού γενικής εκμε- 
ταλλεύσεως που καταχωρείται στο βιβλίο απογραφών και 
ισολογισμών των οικονομικών μονάδων, για κάθε κονδύλι 
γίνεται συσχέτιση με τον ή τους κωδικούς αριθμούς των 
αντίστοιχων λογαριασμών του σχεδίου λογαριασμών, όπως 
φαίνεται στο υπόδειγμα της παρ. 4.1.402». 

33. Γίνεται αντικατάσταση των διατάξεων των περι¬ 
πτώσεων 1, 7, 9, 17, 23 και 32 της παρ. 4.1.501, ως 
«ξής : 


«1. Οι μέθοδ,ι που εφαρμόστηκαν: (1) για την απο¬ 
τίμηση των διάφορων στοιχείων των οικονομικών κατα¬ 
στάσεων, (2) για τον υπολογισμό των διορθώσεων αξιών 
στοιχείων ενεργητικού (αποσβέσεις-προβλέψεις), κάΓ(3) 
για τον υπολογισμό των αναπροσαρμοσμένων αξιών στοι¬ 
χείων ενεργητικού, σε περίπτωση που ειδικές διατάξεις 
της νομοθεσίας που ισχύει κάθε φορά επιτρέπουν την ανα¬ 
προσαρμογή. 

Οξ τροποι του κεφαλαίου 2.3 «πράξεις σε συνάλλαγμ ι 
και αλλα συναφή θέματα» που εφαρμόστηκαν για τη μετα¬ 
τροπή σε δραχμές των πράξεων σε συνάλλαγμα και για την 
αποτίμηση των απαιτήσεων και υποχρεώσεων των λογα¬ 
ριασμών που είναι εκφρασμένοι σε ξένο νόμισμα. 

Σε εξαιρετικέ; περιπτώσεις που γίνονται παοεκκλίσει 



συνε- 

υπο- 


των λόγων που τις επέβα .αν και του μεγέθους των 
πειών που είχαν στη διαμόρφωση των απαιτήσεων - 
χρεώσεων, και γενικά, της περιουσιακής καταστάσεων και 
των αποτελεσμάτων χρήσεως της οικονομικής μονάδας». 

«/. Οι συναλλαγματικές διαφορές από απαιτήσεις και 
υποχρεώσεις σε ξένο νόμισμα και ο λογιστικός χειρισμός 
τους, δηλαδή εάν μετά φέρθηκαν ή καταχωρήθηκαν στο 
λογαριασμό αποτελεσμάτων χρήσεως ή σε οποιοδήποτε 
λογαριασμό του ισολογισμού. Στην τελευταία αυτή περί¬ 
πτωση αναφέρεται και ο τρόπος της μελλοντικής τακτο¬ 
ποιήσει»; τους». 

«9. Ο αριθμός και η ονομαστική αξία των νέων μετο¬ 
χών της εταιρίας, για τις οπήες έγινε εγγραφή κατά τη 
διάρκεια της χρήσεως, μέσα στα όρια του κεφαλαίου που 
έχει εγκριθεί. 

Όταν η οικονομική μονάδα έχει αποκτήσει μέσα στη 
χρήση δικές της μετοχές (ίδιες μετοχές), σύμφωνα με τις 
διατάξεις τη; νομοθεσίας που ισχύει κάθε φορά, πρέπει να 
ανα φέρονται : 

Οι λόγοι για του; οποίους αποκτήθηκαν οι μετοχές αυ τές. 

Ο αριθμός και η ονομαστική αξία των δικών της με¬ 
τοχών που απέκτησε η οικονομική μονάδα ή που μεταβί¬ 
βασε μέσα στη χρήση, καθώς και το τμήμα του μετο¬ 
χικού κεφαλαίου που αντιπροσωπεύουν, και 

Το τυχόν αντίτιμο των πιο πάνω μετοχών, που έχει 
καταβληθεί για την απόκτησή τους ή έχει εισπραχθεί για 
τη μεταβίβασή τους». 

«17. Τα ποσά των φόρων που οφείλονται καθώς και 
εκείνα που αναμένεται να προκόψουν σε βάρος της κλειό¬ 
μενης και των προηγούμενων χρήσεων, εφόσον τα ποσά 
αυτά είναι σημαντικά και δεν εμφανίζονται στις υποχρε¬ 
ώσεις της οικονομικής μονάδας». 

«23. Τα συνολικά ποσά των κάθε είδους οικονομικών 
δεσμεύσεων από αμφοτεροβαρείς συμβάσεις, εγγυήσεις και 
άλλες συμβατικέ; ή από την ισχύουσα νομοθεσία επιβαλ¬ 
λόμενες πιθανές υποχρεώσεις, οι οποίες δεν εμφανίζονται 
στους λογαριασμούς ταξεως του ισολογισμού, εφόσον η 
πληροφορία αυτή είναι χρήσιμη για την εκτίμηση της 
χρηματοοικονομικής θέσεως της εταιρείας. Τυχόν υποχρε¬ 
ώσεις για καταβολές ειδικών μηνιαίων παροχών, όπως π.χ. 
μηνιαίων βοηθημάτων, καθώς και οι οικονομικές δεσμεύ¬ 
σεις σε συνδεμένες επιχειρήσεις, αναφέρονται χωριστά». 

«32. Οποιεσδήποτε άλλες πληροφορίες, που απαιτούνται 
από ειδικές διατάξεις τη; νομοθεσία; ή που κρίνονται αναγ¬ 
καίες για την επίτευξη των σκοπών της αρτιότερης πληρο- 
φορήσεως των μετόχων και των τρίτων, και της παρου- 
σιάσεως μιας πιστής εικόνας της περιουσίας, της χρημα¬ 
τοοικονομικής καταστάσεως (θέσεως) και των αποτελε¬ 
σμάτων τη; οικονομικής μονάδας». 

34. Γίνεται αντικατάσταση της περιπτ. 6 της παρ. 
4.2.200 του άρθρου 1, ως εξής : 

26. Ίδια κεφάλαια. Το άθροισμα των κονδύλιων των 
κατηγοριών Α (I) «ίδια κεφάλαια», Α (II) «διαφορά απο 

έκ&οοη μετοχών υπέρ το άρτιο», Α (III) «διαφορές ανα¬ 
προσαρμογής - επιχορηγήσεις επενδύσεων», Α (IV) «απο- 
θεματικά κεφάλαια» και Α(ν) «αποτελέσματα εις νέο» 
του παθητικού του ισολογισμού της παρ. 4.1.103. Τα κον¬ 
δύλια των κατηγοριών Α (I) και Α (II) λαμβάνονται 
μειωμένα κατά τα ποσά των κατηγοριών Α «οφειλώμενο 
κεφάλαιο» και Δ (II) 4 «κεφάλαιο εισπρακτέο στην επό¬ 
μενη χρήση» του ενεργητικού του ισολογισμού της παρ. 

4.1.103». 

35. Στην παρ. 5.210 του άρθρου 1 προσθέτεται νέα πε¬ 
ρίπτωση 7, ως εξής : 

«7. Για την ενημέρωση των αναλυτικών λογαριασμών 
της αναλυτικής λογιστικής ισχύουν τα εξής : 

α) Όταν η οικονομική μονάδα κάνει χρήση της δυνη¬ 
τικής ευχέρειας να τηρεί μόνο τους υποχρεωτικούς δευτε¬ 
ροβάθμιους ή τριτοβάθμιους λογαριασμούς χωρίς περαι¬ 
τέρω αναλύσεις, στους τηρούμενους λογαριασμούς είναι υπο¬ 
χρεωμένη να απεικονίζει αναλυτικές εγγραφές από τις ο¬ 
ποίες να προκύπτουν οι πληροφορίες που προβλέπονται από 
τις διατάξεις της παραγρ. 1.103. 

β) Όταν η οικονομική μονάδα χρησιμοποιεί μηχανογρα¬ 
φικά μέσα που εξασφαλίζουν αναλυτικές εκτυπώσεις των 
ισοζυγίων, σύμφωνα με ολοκληρωμένο υπόδειγμα των υπο¬ 
χρεωτικών και προαιρετικών λογαριασμών του σχεδίου λο¬ 
γαριασμών της ομάδας 9, επιτρέπεται η μη τήρηση αναλυ¬ 
τικών μερίδων, όπως π.χ. καρτελλών, με την προϋπόθεση 
ότι κάθε αναλυτικός λογαριασμός απεικονίζει την κατά 
χρέωση και πίστωση προοδευτική κίνηση ή το εκάστοτε 
υπόλοιπο άλλου λογαριασμού της γενικής ή της αναλυτικής 
λογιστικής, για τον οποίο τηρείται αναλυτική μερίδα στην 
οποία απεικονίζονται οι επιμέρους λογιστικές εγγραφές δια- 
μορφώσεως της κινήσεώς του». 

36. Στην περίπτ. 1 της παρ. 5.218 του άρθρου 1 προσ- 
θέτεται νέα υποπερίπτωση θ, ως εξής : 

«θ. Όταν η οικονομική μονάδα δεν κάνει χρήση της 
δυνητικής ευχέρειας της περιπτ. 5-β της παρ. 2.2.405, 
αλλά καταχωρεί τα έξοδα που πραγματοποιούνται κατά 
τις επόμενες χρήσεις, για τα οποία (έξοδα) είχαν σχημα¬ 
τιστεί προβλέψεις εκμεταλλεύσεως, στους οικείους λογα¬ 
ριασμούς της ομάδας 6. 

Τα έξοδα αυτά, όπως π.χ. οι αποζημιώσεις που κατα¬ 
βάλλονται κατά την απόλυση ή αποχώρηση του προσωπικού, 
για τα οποία οι αντίστοιχες προβλέψεις εκμεταλλεύσεως 
περιλήφθηκαν στο λειτουργικό κόστος της προηγούμενης 
χρήσεως ή της προηγούμενης κοστολογικής περιόδου, δεν 
ενσωματώνονται για δεύτερη φορά στο λειτουργικό κόστος 
(παραγωγής, διοικήσεως, διαθέσεως) και μεταφέρονται απευ¬ 
θείας στους οικείους υπολογαριασμούς του 97.02.05, με 
πίστωση των οικείων υπολογαριασμών του 90.06». 

Στους Υπουργούς Εθνικής Οικονομίας, Οικονομικών και 
Εμπορίου αναθέτουμε τη δημοσίευση και την εκτέλεση αυ- 
του του Προεδρικού Διατάγματος. 

Αθήνα, 10 Νοεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


τικής και συναλλαγματικής πολιτικής και άλλες διατάξεις», 
β) 14 παρ. 4 του Ν. 1299/82 «Οργάνωση των Υπηρεσιών 
του Πρωθυπουργού». 

2. Τις διατάξεις του άρθρου 13 παρ. 4 του Ν. 1266/82 
όπως τροποποιήθηκε από το άρθρο 1 του Ν. 1480/84. 

3. Τις 1/20.1.84 και 66/19.7.84 πράξεις του με πρό¬ 
ταση του Πρωθυπουργού, αποφασίζει : 

Στη σύνθεση του Κυβερνητικού Συμβουλίου, όπως έχει 
διαμορφωθεί από τις αριθ. 1/20.1.84 και 66/19.7.84 πρά¬ 
ξεις του Υπουργικού Συμβουλίου, ορίζεται να συμμετέχει 
ως τακτικό μέλος ο Υπουργός παρά τω Πρωθυπουργώ αντί 
του Υπουργού Δημοσίων Έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΚΩΣΤΑΣ ΖΩΡΑΣ 

(3) 

Πράξη 100, της 1,4 Νοεμβρίου 1984 

Τροποποίηση των αριθ. 229/23.10.1981, 23/11.3.1983 και 

35/8.3.1984 πράξεων του Υπουργικού Συμβουλίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη : 

1. Τις διατάξεις του άρθρου 2 του Ν. 400/1976 «περί 
Υπουργικού Συμβουλίου και Υπουργείων». 

2. Τις διατάξεις του άρθρου 16 του Ν. 1232/1982 και 
του άρθρου 3 του Ν. 1320/1983. 

3. Τις διατάξεις του Ν. 1480/1984 «Σύσταση θέσης Υ¬ 
πουργού παρά τω Πρωθυπουργώ». 

4. Τις αριθ. 229/1981, 23/1983 και 35/1984 Πράξεις 
του Υπουργικού Συμβουλίου. 

5. Πρόταση του Πρωθυπουργού, αποφασίζει : 

α) Η παρ. 1 της 229/1981 πράξης του Υπουργικού 
Συμβουλίου αντικαθίσταται ως εξής : 

«Συνιστά Τριμελή Επιτροπή από τους Υπουργούς α) 
Προεδρίας της Κυβέρνησές, ως Πρόεδρο, β) Εθνικής Οι¬ 
κονομίας και Οικονομικών, ως μέλος και γ) παρα τω 
Πρωθυπουργώ, ως μέλος. 

Σε περίπτωση απουσίας ή κωλύματος οι παραπανω Υ¬ 
πουργοί θα αναπληρώνονται αντίστοιχα : ο Υπουργός Προ¬ 
εδρίας της Κυβέρνησης από τον Υπουργό Δικαιοσύνης, ο 
Υπουργός Εθνικής Οικονομίας και Οικονομικών από τον 
Υπουργό Εργασίας και ο Υπουργός παρα τω Πρωθυ- 
πουργώ από τον Υπουργό Εσωτερικών. 

β) Στην παρ. 3 της 23/1983 πράξης του Υπουργικού 
Συμβουλίου προστίθενται τα εξής : 


ΟΙ ΥΠΟΥΡΓΟΙ 

ΕΟΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΕΜΠΟΡΙΟΥ 

ΓΕΡΑΣΙΜΟ! «ΚΕΝΗΣ ΝΙΚΟΛΑΟΣ ΑΚΡΙΤΙΔΗΣ 

ΑΠΟΦΑΣΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

- ( 2 ) 

Πράξη 99, της 14 Νοεμβρίου 1984 
Μεταβολή της σύνθεσης του Κυβερνητικού Συαβουλίου. 
ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη : 

1266/82 5η τάξεΐς των , ά Ρ θ Ρ ων: *) 12 παρ. 7 του Ν. 
- 1 ^ 00/82 «Οργανα ασκησεως της νομισματικής, πιστω¬ 


«ιβ) Το προσωπικό ιδιωτικού δικαίου που προσλαμ¬ 
βάνεται για την κάλυψη εποχιακών ή άλλων περιοδικών 
αναγκών, σύμφωνα με τις κείμενες διατάξεις. 

ιγ) Το προσωπικό που προσλαμβάνεται σύμφωνα με τις 
διατάξεις των : 

α) Α.Ν. 751/1948, β) Α.Ν.1836/1951, γ) Ν.Δ. 

1974, όπως τροποποιήθηκε ή συμπληρώθηκε από το Ν.Δ. 

168/1974, τον Ν. 193/1975, το Ν.Δ. 110/1974 και Ν. 
1232/1982, δ) Ν. 963/1979, ε) 1000/1979 και στ) Ν. 
1043/1980. 

ιδ) Η πλήρωση θέσεων με μετάταξή προσωπικού, σύμ¬ 
φωνα με τις ισχύουσες διατάξεις». 

γ) Η παρ. 2 της αριθ. 35/8.3.1984 πράξης του Υπουρ¬ 
γικού Συμβουλίου, αντικαθίστανται ως εξής : 

«12. Για την αντιμετώπιση απρόβλεπτων και επει- 
γουσών αναγκών επιτρέπεται η πρόσληψη προσωπικού, σύμ¬ 
φωνα με τις διατάξεις του Κεφ. Β' του Ν. 993/1979, 
όπως τροποποιήθηκε με το άρθρο 9 του Ν. 1476/1984, 
με απόφαση της Τριμελούς Επιτροπής Υπουργών. 

Αυτή η Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακρίδες αντίγραφο 

Ο Γραμματέας του Υπουργικού Συμβουλίου 
ΚΩΣΤΑΣ ΖΩΡίΑΣ 


ΑΠΟΦΑΣΕΙΣ 


( 4 ) 


ΠΡΑΞΗ ΔΙΟΙΚΗΤΙΚΗ ΑΡΙΘ.411/6.11.84 
(άρθρ. 1 του Ν. 1266/82) 

Σύσταση Υποεπιτροπής Συναλλάγματος επί εισαγωγών 
και εξαγωγών. 


ΤΡΑΠΕΖΑ ΤΗΣ ΕΛΛΑΔΟΣ 
Ο Διοικητής της Τράπεζας της Ελλάδος ,αφού έλαβε υποψη: 

α) Τις διατάξεις του Δ.Κ. 13321/ Αυγούστου 1982 κοινής 
αποφάσεως των Υπουργών Εμπορίου και Εθνικής Οικονομίας 
«περί αναθέσεως στην Τράπεζα της Ελλάδος ασκησεως αρμο¬ 
διοτήτων σύμφωνα με το άρθρο 1 εδάφ. 2 του Ν. 936/1979», 

β) την ανάγκη της δημιουργίας καταλλήλου οργανωτικού 
πλαίσιου για την αποδοτικότερη άσκηση ελέγχου επί των 
εισαγωγών και εξαγωγών που ασκούσε μέχρι της καταργη- 
σεώς της η Υποεπιτροπή Ελέγχου Συναλλάγματος της Νο¬ 
μισματικής Επιτροπής, αποφασίζει : 

Οι αρμοδιότητες που ανατίθενται στην Τραπεζα της Ελλά¬ 
δος σύμφωνα με την πιο πάνω κοινή απόφαση των Υπουργών 
Εμπορίου και Εθνικής Οικονομίας θα ασκούνται με πρα,εις 
του Διοικητή. Οι παρακάτω αναφερόμενες αρμοδιότητες μπο¬ 
ρεί να ασκούνται και από την Υποεπιτροπή Συναλλάγματος 
επί εισαγωγών και εξαγωγών που συνισταται με την παρού¬ 
σα. 

Α. Σύνθεση Υποεπιτροπής Συναλλάγματος επί εισαγωγών 

και εξαγωγών. , 

Η Επιτροπή συγκροτείται από τους πιο κάτω : 

Πρόεδρος : Ο Διευθυντής της Διευθύνσεως Εμπορικών 
Συναλλαγών με την Αλλοδαπή, αναπληρουμενος^ σε περί 
πτώση απουσίας ή κωλύματος από τον Υποδιευθυντή της ίδιας 
Διευθύνσεως, 


1. ΟιΥποδιευθυντές των πιο κάτω Διευθύνσεων της Τρά¬ 
πεζας της Ελλάδος : 

«) Διευθύνσεως Εμπορικών Συναλλαγών με την Αλλοδαπή 
β) )) Ενεγγύων Πιστώσεων και Αξιων 

γ) » Διεθνών Συναλλαγών 

2. Ένας δικηγόρος της Διευθύνσεως Νομικών Υπηρεσιών 

που θα ορίζεται από το Διευθυντή της. 

Χρέη Γραμματέα της παραπανω Υποεπιτροπής θα εκτελεί 

υπάλληλος της Διευθύνσεως Εμπορικών Συναλλαγών με την 
Αλλοδαπή που θα ορίζεται από το Διευθυντή της. 

Β. Αρμοδιότητες Υποεπιτροπής 

Στην Υποεπιτροπή Συναλλάγματος επί εισαγωγών - εξα¬ 
γωγών ανατίθεται '■ 

α) Να ενκρίνει τη χορήγηση συναλλάγματος για τ Ψ^' 
ρωμή ειδών που εισάγονται από το εξωτερικό όταν α τη 
φύση^ή το σκοπό για τον οποίο προορίζονται τα είδη «υτα δεν 


ενδείκνυται κατά την κρίση της η τήρηση των διαδικασιών 
που ισχύουν για τις εισαγωγές (π.χ. βιβλία, περιοδικά, ανταλ¬ 
λακτικά μηχανών για επείγουσες ανάγκες, σχέδια υφασμάτων, 
δείγματα, φάρμακα και θεραπευτικά μέσα για προσωπική χρή¬ 
ση, είδη εισαγόμενα για το Διπλωματικό Σώμα ή της ξένες 
Αποστολές, δημοσιογραφικά γενικά υλικά για εφημερίδες, 
περιοδικά και εκδοτικούς οίκους κ.λπ. 

β) Να εγκρίνει τη χορήγηση συναλλάγματος για δαπάνες 
πέρα της αξίας του εμπορεύματος εφόσο συνδέονται με τις 
εισαγωγές και εξαγωγές εμπορευμάτων (π.χ. ναύλοι, έξοδα 
επισκευής οργάνων και μηχανημάτων ή τεχνικής επεξεργα¬ 
σίας, ασφάλιστρα εμπορευμάτων, δικαστικά έξοδα, έξοδα 
εμπορικών εκθέσεων και διαφημίσεων εξαγωγικών επιχειρή¬ 
σεων ή καταθέσεων σημάτων και κατοχυρώσεως ευρεσιτε¬ 
χνιών, αμοιβές ποιοτικών ελέγχων, έξοδα αποθηκεύσεως και 
λοιπά έξοδα εμπορευμάτων από οποιαδήποτε αιτία, αποζη¬ 
μιώσεις, ενοίκια εισαγομένων μηχανημάτων, μητρών κ.λπ. 
για επανεξαγωγή, αποκλειομένων των αμοιβών για ΚΟΥΑΕ- 
ΤΐΕδ Τεχνική βοήθεια κ.λπ. για τις οποίες προβλέπει το άρ¬ 
θρο 23 παράγραφος 4 του Νόμου 1262/16.6.1982). 

γ) Να εγκρίνει την επιστροφή μη χρησιμοποιηθέντων 
προεμβασμάτων ή την πίστωση σε εξωλογιστικό λογαριασμό 
προεισαγωγής συναλλάγματος με τα ποσά των Βεβαιώσεων 
Αγοράς Συναλλάγματος οι οποίες δεν κατατέθηκαν εμπρόθε¬ 
σμα ως και την επιστροφή της αξίας επανεισαγομένων ελλη¬ 
νικών προϊόντων. 

δ) Να εγκρίνει τις εκπτώσεις πάνω στην αξία εξαγομένων 
και εισαγομένων εμπορευμάτων πέραν εκείνων για τις οποίες 
έχουν εξουσιοδοτηθεί να παρέχουν οι μεσολαβούσες Τρά¬ 
πεζες. 

ε) Να παρέχει εγκρίσεις ταχυέρομτ,σεως αξιών στο εξωτε¬ 
ρικό για περιπτώσεις που δεν έχουν μέχρι σήμερα εξουσιο¬ 
δοτηθεί να εγκρίνουν οι Υπηρεσίες της Τραπέζης της Ελλά¬ 
δος ή οι μεσολαβούσες Τράπεζες. 

στ) Να αποφασίζει για την παραπομπή στην Υ.Π.Ε.Ν. ή 
στο Πειθαρχικό Συμβούλιο Εξαγωγικού Εμπορίου του Ν. 
3999/59 ή και στα δύο, των παραβατών των διατάξεων περί 
εξωτερικού Εμπορίου όπως και για την κατάπτωση των εγ¬ 
γυήσεων υπέρ του Δημοσίου. 

ζ) Να εγκρίνει τη μετολάβηση Ελληνικών ή Αλλοδαπών 
Οίκων σε πράξεις αγοραπωλησίας εμπορευμάτων μεταξύ 
τρίτων χωρών. 

η) Να καθορίζει προθεσμία εισαγωγής του συναλλάγμα¬ 
τος της αξίας εξαγομένων εμπορευμάτων καθ υπέρβαση των 
προθεσμιών που ισχύουν με βάση τις γενικϊς αποφάσεις, κο - 
θώς και το επιτόκιο και το χρόνο εκτοκισμού για τους εγκοινό - 
μένους προθεσμιακούς διακανονισμούς, με την προϋπόθεση 
ότι η σχετική αίτηση υποβάλλεται πριν από τη φόρτωση του 
εμπορεύματος. 

θ) Να εγκρίνει παράταση της αρχικής προθεσμίας εισα¬ 
γωγής συναλλάγματος εξαγομένων εμπορευμάτων μέχρι 
συμπληρώσεως των κατά την παραπάνω παράγραφο καθορι- 
ζομένων προθεσμιών και να δροσδιορίζει την υποχρέωση ή όχι 
επιβαρύνσεως του αγοραστού με τόκους καθώς και την περίοδο 
εκτοκισμού. 

ι) Να εγκρίνει τη χορήγηση συναλλάγματος για την πλη¬ 
ρωμή της αξίας μητρών και τύπων γενικά κατασκευαζομένων 
από ξένους οίκους, προκειμένου να χρησιμοποιηθούν για την 
παραγωγή ειδών στο εξωτερικό που παραγγέλλονται από 
Ελληνικούς οίκους. 

κ) Να εγκρίνει την παραίτηση αντιπροσώπων από μέρους 
της προμήθειάς των ή και από το σύνολο, υπέρ των πωλητών 
Οίκων του Εξωτερικού. 

λ) Να εγκρίνει τη διενέργεια προεμβασμάτων πέρα των 
περιπτώσεων για τις οποίες έχει εξουσιοδοτηθεί η Τράπεζα 
της Ελλάδος, με την απαραίτητη προϋπόθεση η εκτέλεση 
αυτών να γίνεται με κατάθεση Τραπεζικών εγγυήσεων. 

μ) Να παρέχει γενικές εξουσιοδοτήσεις στις Υπηρεσίες 
της Τράπεζας της Ελλάδος για την έγκριση σε θέματα που 
αφορούν τις εισαγωγές και εξαγωγές εμπορευμάτων σύμφωνα 
με προκαθοριζόμενες προϋποθέσεις. 

Η Υποεπιτροπή Συναλλάγματος μπορεί να εισάγει στην 
Επιτροπή Συναλλάγματος της Τραπέζης, για ληψη αποφα- 
σεως, οποιοδήποτε θέμα της αρμοδιότητας της, εφοσον κρίνει 
αυτό αναγκαίο. 

Η Υποεπιτροπή Συναλλάγματος βρίσκεται σε απαρτία 
όταν είναι παρόντα τουλάχιστον τρία (3) μέλη. 

Τέλος, εγκρίσεις ή ειδικές εξουσιοδοτήσεις που έχουν κατά 
καιρούς δοθεί από την Υποεπιτροπή Ελέγχου Συναλλάγμα¬ 


τος ή άλλες Επιτροπές της τέως Νομισματικής Επιτροπής ή 
της Υποεπιτροπής Ελέγχου Συναλλάγματος που συστάθηκε 
με την 476/15.9.82 Πράξη Διοικητή της Τράπεζας της Ελλά¬ 
δος στις Υπηρεσίες της Τράπεζας της Ελλάδος ή τις μεσολα¬ 
βούσες Τράπεζες εξακολουθούν να ισχύουν εφόσο δεν θα λάβει 
χώρα ανάκλησή τους. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


